[{"text_idx": "#000000", "text": "La vuelta de Javier Vizcai\u0301no"}, {"text_idx": "#000001", "text": "\"Sutea ez da zain egoten, gure esku dago ahalik eta kalte gutxien izatea\""}, {"text_idx": "#000002", "text": "325 ke-detektagailu jarriko dira Bermeoko hirigune eta landaguneko etxeetan"}, {"text_idx": "#000003", "text": "Bermeoko alde zaharrean 2013an piztu zen sutearen irudia."}, {"text_idx": "#000004", "text": "\"Sutea ez da zain egoten, eta gure esku dago, pizten denean, pertsonengan, ondasunetan eta lanpostuetan ahalik eta kalte gutxien eragitea, ekipamendu eraginkorrak instalatuta eta mantentze-lanak behar bezala eginda\". Hala adierazi zuen atzokoan Bermeon Suaren Egunaren zazpigarren edizioan parte hartzen ari zen aditu batek. Udalak eta Tecnifuegok antolatu zuten ekimena, Suteen aurkako babesaren espezializazioaren alde lanean lelopean, aditzera eman zuten 325 ke-detektagailu banatuko direla herrian, hirigune historikoan eta landa-auzoetako etxeetan bizi diren 80 urtetik gorako pertsonen etxebizitzetan."}, {"text_idx": "#000005", "text": "Helburua argia da: egoera zaurgarrienean dauden pertsona etxeetan suteak prebenitzea\", diotenez. Eta ke-detektagailuak nola banatuko diren ere aurreratu zuten. Gizarte Ongizateko Saila izango da hauen banaketa kudeatzeaz arduratuko dena. \"Udalak, su-detektagailu horiek jartzeaz gain, beharrezko informazioa emango du pertsona horiek suterik izanez gero zelan jokatu jakin dezaten\". Modu berean, mapa txiki bat egingo da gailua jasoko duen etxeetan, \"etxe bakoitzean ebakuaziorako biderik egokiena markatzeko. Detektagailuen mantentze-lanak eta azterketak ere Udalaren bidez egingo dira\". Azkenik, Udalak inkesta txiki bat egingo du herritar horien artean, \"haien beharrak zeintzuk diren jakiteko, eta informazio hori guztia erregistratuta geratuko da egoera zaurgarrian dauden pertsona horiek non bizi diren eta zer beharrizan izan ditzaketen zuzenean jakiteko\"."}, {"text_idx": "#000006", "text": "Sute handiak jasan ditu Bermeoko historian zehar. Azkena, 2013ko apirilean jazo zena. Eta ke-detektagailuak erabakiorrak izan litezke suterik ez gertatzeko. Edo gertatzen bada ere, honi aurre ahal bezain arinen egiteko. Elementu garrantzitsuenetakoa dira. Ek prebentziorako. \"estatistiketan behin eta berriro errepikatzen diren datuak dira, adibidez, suterik gehienak hilabete hotzenetan gertatzen direla (biktimen % 60)\". Adituen arabera, \"kea arnasteak eragiten du heriotzen % 65a. 64 urtetik gorakoen taldeak hartzen du hildakoen % 48,7a. Egongela da lekurik arriskutsuena (biktimen % 52,3), eta ondoren logela (% 23,3). Eta etxebizitzako suteen arrazoi nagusiak akats elektrikoak (23 hildako) eta berogailuak eta bero-ekoizleak (11 biktima) dira. Detektagailu autonomoek abisatu egiten dute pertsonak lo daudenean eta etxebizitzan suteen aurka babesteko elementurik eraginkorrenetakoa dira\"."}, {"text_idx": "#000008", "text": "Arriskuak ekiditeko. Adituek diotenez, egongela da lekurik arriskutsuena (biktimen % 52,3) suteak pairatzeko, eta ondoren logela (% 23,3) dago. Eta etxebizitzako suteen arrazoi nagusiak akats elektrikoak eta berogailuak eta bero-ekoizleak izan ohi dira. Detektagailu autonomoek abisatu egiten dute pertsonak lo daudenean eta etxebizitzan suteen aurka babesteko elementurik eraginkorrenetakoa dira."}, {"text_idx": "#000009", "text": "Soldados de Israel y Li\u0301bano intercambian disparos de gas lacrimo\u0301geno en la frontera\nUn hombre golpea a su padre con un martillo en la cabeza y despue\u0301s se tira desde un sexto piso en Benidorm\nSorteo Primitiva: resultados del sa\u0301bado 23 de septiembre de 2023\nBonoloto: resultado del sorteo celebrado el sa\u0301bado 23 de septiembre de 2023\nAzerbaiya\u0301n inicia el proceso de \"reintegracio\u0301n\" de la poblacio\u0301n armenia de Nagorno Karabaj"}, {"text_idx": "#000011", "text": "Asi\u0301 actuaba la banda que manipulaba ruletas en salones de juego en Bilbao y Gasteiz"}, {"text_idx": "#000015", "text": "Otras webs de Grupo Noticias"}]